b'\n_START_ARTICLE_\nLotus (pelisarja)\n_START_SECTION_\nVastaanotto\n_START_PARAGRAPH_\nLotus I oli Amigalla eritt\xc3\xa4in suosittu peli aikanaan ja siit\xc3\xa4 tuli my\xc3\xb6s arvostelumenestys. Lotus II:ta pidettiin ilmestyess\xc3\xa4\xc3\xa4n lajityyppins\xc3\xa4 aikansa teknisesti vaikuttavimpana pelin\xc3\xa4, se oli grafiikaltaan sarjan ensimm\xc3\xa4ist\xc3\xa4 osaa edistyneempi. Pelin Mega Drive -versiolla oli vaikeuksia py\xc3\xb6ritt\xc3\xa4\xc3\xa4 alkuper\xc3\xa4isen pelin kaltaista grafiikkaa sulavasti, mutta PC -versio toimi grafiikaltaan suhteellisen samaan tapaan kuin alkuper\xc3\xa4inen versio. Lotus III ei en\xc3\xa4\xc3\xa4 saanut yht\xc3\xa4 hyv\xc3\xa4\xc3\xa4 vastaanottoa. Sen harmiksi koitui juuri grafiikan py\xc3\xb6ritt\xc3\xa4minen, joka ei jostain syyst\xc3\xa4 ollut en\xc3\xa4\xc3\xa4 yht\xc3\xa4 sulavaa kuin edelt\xc3\xa4jiss\xc3\xa4\xc3\xa4n. Samoin pelill\xc3\xa4 ei ollut en\xc3\xa4\xc3\xa4 uusia ominaisuuksia tarjottavanaan. Mukana oli jonkinlainen "rataeditori", mutta siin\xc3\xa4 ei saanut suoraan suunnitella rataa, vaan ainoastaan p\xc3\xa4\xc3\xa4tt\xc3\xa4\xc3\xa4 esimerkiksi radan mutkaisuudesta ja muista piirteist\xc3\xa4, jotka ilmaistiin prosenttiyksik\xc3\xb6in.\n_START_SECTION_\nKloonit\n_START_PARAGRAPH_\nPeleist\xc3\xa4 tehtiin alkuper\xc3\xa4isten kaltaisia muunnelmia muille pelikonsoleille, kuten Kemcon Top Gear Super Nintendolle, jossa k\xc3\xa4ytettiin Lotus II:n musiikkeja. Sega Mega-CD:lle julkaistiin taas alun perin niin ik\xc3\xa4\xc3\xa4n Amigalle tehty Jaguar XJ220, joka oli selv\xc3\xa4sti Lotuksen inspiroima.'